open-index/open-wikipedia-markdown huggingface dataset:
Bitka na predmestí Saint-Antoine

**Bitka na predmestí Saint-Antoine** sa uskutočnila 2. júla 1652 blízko brány Saint-Antoine pri Paríži počas Frondy. Stretlo sa tu kráľovské vojsko vedené maršalom Henrim de La Tour d'Auvergne de Turenne s jednotkami Frondy pod vedením Ľudovíta II. de Bourbon-Condé, známym aj ako Veľký Condé.

## Priebeh bitky
Condé so svojimi oddielmi dorazil pred Paríž na predmestí Saint-Antoine. Brány mu však zostali uzavreté a Condé riskoval, že sa s vojskom ocitne medzi hradbami a kráľovskými jednotkami vedenými de Turennom, ktoré smerovali od východu.

Anna Mária Lujza Orleánska, dcéra Gastona Orleánskeho, presvedčená Condého veliteľom Charlesom de Fiesque, že sa Condé dostal do bezvýchodiskovej situácie, nechala otvoriť bránu Saint-Antoine, aby Condé mohol vstúpiť do mesta. Tým Paríž padol do jeho rúk a maršal de Turenne v pokuse o dobytie mesta späť do kráľovskej moci neuspel. V októbri 1652 však bol Condé nútený vrátiť Paríž do kráľovských rúk, čím nastalo záverečné obdobie Frondy.

## Referencie


## Iné projekty

## Zdroj

Kategória:2. júl
Kategória:4. obvod (Paríž)
Kategória:Bitky v 1652
Kategória:Bitky vo Francúzsku
Majstrovstvá sveta v ľadovom hokeji hráčov do 20 rokov 1977

**Majstrovstvá sveta v ľadovom hokeji hráčov do 20 rokov 1977** bol štvrtým ročníkom juniorského hokejového svetového šampionátu, ale prvý ktorý bol zapísaný do oficiálnych záznamov IIHF. Turnaj sa hral od 22. decembra 1976 do 2. januára 1977 v Banskej Bystrici a vo Zvolene v Československu. Kanadu reprezentovali šampióni Memorial Cupu z roku 1976, St. Catharines Fincups, s ôsmimi hráčmi z iných tímov OHA, zatiaľ čo ostatných sedem krajín reprezentovali tímy svojich najlepších hráčov do 20 rokov. Turnaj sa rozšíril na osem tímov, pričom debutovali Západné Nemecko a Poľsko. Titul získal Sovietsky zväz.  

## Konečné poradie

## Výsledky

## Kanadské bodovanie
*Poradie podľa počtu bodov*

## Najlepší hráč turnaja

* Najlepší brankár podľa IIHF:  Jan Hrabák
* Najlepší obranca podľa IIHF:  Viacheslav Fetisov
* Najlepší útočník podľa IIHF:  Dale McCourt

### All-Star tím

## Referencie

## Zdroj
* https://www.hockeyarchives.info/U-20_1977.htm

Kategória:Majstrovstvá sveta juniorov v ľadovom hokeji
Kategória:Ľadový hokej v 1976
Kategória:Ľadový hokej v 1977
Kategória:Ľadový hokej v Česko-Slovensku
Kategória:Športové podujatia v Banskej Bystrici
Kategória:Športové podujatia vo Zvolene
Kategória:Šport v Česko-Slovensku v 1976
Kategória:Šport v Česko-Slovensku v 1977
Lichenológia

**Lichenológia** (z gréckeho λειχήν  leikhḗn = „lišajník“ / „pečeňovka“ +  λόγος  lógos = „slovo“ / „rozprava“ ) je odvetvím mykológie, zaoberajúca sa štúdiom lišajníkov, ich genetických a biochemických vlastností, ekológie, využitia v lekárstve a ako bioindikátorov.

Lichenológia je hraničným odborom medzi mykológiou a botanikou.

Nestorom a zakladateľom lichenológie na Slovensku bol Ivan Pišút.

## Referencie

## Iné projekty
 

Kategória:Lichenológia
Kategória:Lišajníky
Ferdinand Bernolák

**Ferdinand Bernolák** môže byť:
* spisovateľ, publicista a advokát (18231897), pozri Ferdinand Bernolák (spisovateľ)
* uhorský právnik a politik (18801951), pozri Ferdinand Bernolák (politik)

## Zdroj
* 

Bernolák, Ferdinand
Pišút

**Pišút** je slovenské priezvisko. Najčastejšie je v mestách Bratislava, Martin a Zábiedovo.

## Známi nositelia
* Ivan Pišút (1935-2017), slovenský prírodovedec, lichenológ a autor
* Ján Pišút (1939-2018), bývalý slovenský minister školstva, vysokoškolský pedagóg a teoretický fyzik
* Milan Pišút (1908-1984), slovenský literárny historik a kritik, vysokoškolský pedagóg a poslanec
* Peter Pišút, slovenský vysokoškolský pedagóg

## Pozri aj
* Pišútova ulica v Liptovskom Mikuláši
* Pišútova ulica v Bratislave

Kategória:Slovenské priezviská
Kategória:Priezviská na Slovensku
Heinrich von Mügeln

**Heinrich von Mügeln** (iné mená pozri nižšie; * asi 1319, Mügeln† okolo 1380) bol stredoveký nemecký trubadúrminesänger, tvorca milostných piesní, bájok a porekadiel v strednej hornej nemčine. Patril medzi nemeckých dvanásť majstrov spevákov ().

## Mená
V slovenskej odbornej literatúre sa možno stretnúť aj s inými formami mena: **Henrich von Mügeln**, **Heinrich z Mügelnu**, **Henrich z Mügelnu** alebo **Heinrik von Mügeln**
* /*Mügelein*/*Mügelin*/*Müglein*/*Müglin*/*Mügling*, *Heinrich von Mogelin*/*Mogelyn*/*Mogilin*, *Henrich Migeling* a *Henri de Mügeln*

## Život
Život a dielo Heinricha von Mügeln sú ťažko doložiteľné. Jeho prvé školské vzdelanie a významné základy jeho neskoršieho univerzitného štúdia získal od donínskeho farára, ktorý ho neskôr vyslal do Meißenu na latinskú školu svätej Afry, kde sa mu dostalo vzdelanie v oblasti chrámového spevu.

Ďalším známym Heinrichovým pôsobením je pobyt v Prahe roku 1340 na dvore českého kráľa Jána Luxemburského. V tej dobe mesta Mohelná (Mügeln) aj Donín (Dohna) patrila pod českú korunu. Medzi Heinrichom a princom Karolom Luxemburským, neskorším českým kráľom a rímskym cisárom Karolom IV., sa vyvinulo blízke priateľstvo. Keď sa Karol v roku 1346 stal rímskonemeckým kráľom (protikráľom), zvolil si Heinricha za svojho radcu v štátnych záležitostiach.

Na pražskom dvore sa Heinrich tešil veľkej vážnosti ako dvorný básnik, aj ako učenec. Na novozaloženej pražskej univerzite v roku 1348 bol Heinrich so svojou prácou na tému Písmo sväté jedným z prvých promovaných študentov. V roku 1346 nasledoval Margarétu Luxemburskú, jednu z Karlových dcér, na dvor uhorského kráľa Ľudovíta I., ktorého si Margaréta vzala, a slúžil ako Ľudovítov učiteľ, poradca a otcovský priateľ.

### Návrat do Čiech
Keď Margaréta na konci roku 1353 podľahla morovej nákaze, vrátil sa Heinrich späť na pražský dvor. Tu v roku 1355 vytvoril oslavnú báseň „*Der meide cranz*“ na počesť Karla IV., ktorý sa v tomto roku stal rímskonemeckým cisárom. V nasledujúcich rokoch však dochádzalo k častým rozporom s Karlom IV.

### Uhorská kronika

Keď sa roku 1358 ďalšia Karlova dcéra, Katarína Luxemburská, vydávala za rakúskeho vojvodu Rudolfa IV., nasledoval ju. V rokoch 13581365 tu spísal Uhorskú kroniku, vďaka venovaniu nemeckej verzie kroniky rakúskemu vojvodovi Rudolfovi IV. ju možno datovať do obdobia jeho vlády, latinská verzia kroniky bola venovaná Ľudovítovi I.

### Záver života a smrť
Roku 1365 vojvoda Rudolf IV. zomrel, a Heinrich sa presídlil k štajerskému dvoru Hernita von Petaus. Tu roku 1371 preložil tzv. Nemecké žalmy („*Psalmen der Deutschen*“ ), svoje posledné známe dielo. Heinrich von Mügeln zomrel okolo roku 1380 na neznámom mieste.

## Referencie

## Ďalšia literatúra
* 

## Iné projekty

## Externé odkazy
* Heinrich von Mügeln In: Oesterreichisches Musiklexikon online (po nemecky)
* Heinrich von Mügeln In: Deutsche Digitale Bibliothek (po nemecky)

## Zdroj

Kategória:Uhorskí kronikári
Kategória:Nemeckí hudobní skladatelia
Kategória:Nemeckí stredovekí básnici
Kategória:Minnesängeri
Kategória:Stredovekí historici
Kategória:Narodenia v 14. storočí
Kategória:Úmrtia v 14. storočí
Kňazová

**Kňazová** môže byť:

* vrch v Súľovských vrchoch, pozri Kňazová (vrch v Súľovských vrchoch)
* vrch v Spišsko-šarišskom medzihorí, pozri Kňazová (vrch v Spišsko-šarišskom medzihorí)
* vrch v Tatrách, pozri Kňazová (vrch v Tatrách)
* vrch v Podunajskej pahorkatine
* potok v Nízkych Tatrách, pozri Kňazová (prítok Štiavnice)
Veronika cudzia

**Veronika cudzia** () je jednoročná bylina z čeľade skorocelovité (*Plantaginaceae*). Je pôvodná na celej západnej pologuli, s výskytom od Yukonu v Kanade až po Ohňovú zem v Chile.

## Opis
Veronika cudzia je jednoročná bylina, vysoká do 25 cm, často sfarbená do hnedo fialova. Byle sú priame, jednoduché alebo od bázy rozkonárené. Spravidla sú holé alebo v hornej polovici roztrúsene krátko žliazkaté.

Holé protistojné listy sú v dolnej časti zúžené do krátkej stopky, vyššie na báze uťaté až sediace. Čepele sú obrátene kopijovité až podlhovasto lopatkovité, celistvookrajové alebo nezreteľne pílkovité, na vrchole tupo končisté až zaokrúhlené.

Biele štvorpočetné kvety  sú usporiadané v riedkych 15 až 35 kvetých strapcoch. Tanierovitá koruna má priemer do 4 mm a kvetné lupienky sú bez zreteľných tmavších žiliek. Štyri holé diely kalicha sú úzko kopijovité a dlhšie ako kvetné stopky. Čnelka je veľmi krátka a neprevyšuje výkroj na vrchole tobolky. Sediace listene sú úzko kopijovité až čiarkovité a sediace.

Tobolky sú zboku stlačené, široko obrátene srdcovité, na vrchole plytko vykrojené a holé. Elipsovité semená sú svetložlté, veľké do 1 mm.

## Rozšírenie
Veronika cudzia je pôvodná v Severnej Amerike a chladnejších oblastiach strednej a južnej Ameriky. Takmer v celej Európe je zavlečená a naturalizovaná. Introdukovaná je aj v Líbyi, Iráne, Mongolsku, Číne a v Japonsku. Na Slovensku bola prvýkrát zaznamenaná v roku 1936.

## Ekológia
Veronika cudzia obsadzuje stanovištia od rovín po pahorkatiny. Rastie v okolí riek a nádrží, na podmáčanej pôde, na hlinitopiesočnatých alebo čisto hlinitých, živinami dobre zásobených humóznych pôdach. Kvitne od apríla do augusta a patrí k rastlinám s krátkym životným cyklom.

## Význam a využitie
Veronika cudzia sa hojne využíva v kórejskej tradičnej medicíne na liečbu rôznych patologických stavov vrátane infekcie, krvácania a žalúdočných vredov. Výskumná štúdia, zameraná na účinky  metanolových extraktov z tejto rastliny, potvrdila možnosť ich využitia pri ochoreniach, ktoré súvisia so zápalovými poruchami sprostredkovanými makrofágmi.  Iná štúdia, zameraná na vlastnosti a antioxidačné aktivity pektínnových polysacharidov izolovaných z rastliny, vidí ch potenciál pri využívaní v oblasti zdravej výživy.

## Referencie

## Iné projekty

Kategória:Flóra na Slovensku
Kategória:Liečivé rastliny
cudzia
Kategória:Najmenej ohrozené druhy
Kategória:Rastliny s bielymi kvetmi
Kňazová (vrch v Spišsko-šarišskom medzihorí)

**Kňazová** () je vrch v Spišsko-šarišskom medzihorí, krajinnom celku Podhôľno-magurskej oblasti. Leží nad obcou Pusté Pole, približne  juhovýchodne od Starej Ľubovne. 

## Poloha
Nachádza sa v strednej časti pohoria, v geomorfologickom podcelku Hromovec. Vrch leží v Prešovskom kraji, v okrese Sabinov a na katastrálnom území obce Oľšov. Najbližšími sídlami sú východne situované Pusté Pole, severne Vislanka, západne Bajerovce a Krásna Lúka a južne Šarišské Dravce a Oľšov. 

## Opis
Kňazová leží v strednej časti podcelku Hromovec, v hrebeni vedúcom z Pálenice () na Demianku () a do sedla Pusté Pole. Južne sa nachádza Capia hora (), Homôlka (), Strieborná hora () a Čierna hora (), západne Čierna kopa (), Kopa (), Lazčík () a Pálenica (), severne Orlovská Magura (), Kurčínska Magura () a Dlhá () a východne Hriňová hora (), Minčolík (), Minčol (), Lysá hora (), Hrádok () a Demianka (). Severné svahy masívu odvodňuje Pustopoľský potok do rieky Poprad, južné časti hrebeňa potok Hanovec do Torysy. Hrebeňom cez vrchol prechádza značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z blízkych horských lúk a odlesnených častí hrebeňa je možné vidieť okolité vrcholy Spišsko-šarišského medzihoria, Levočské vrchy, Branisko, Bachureň, Slanské vrchy, Čergov a Ľubovniansku vrchovinu.

## Prístup
* po  zelenej turistickej značke po hrebeni:
** od juhovýchodu z Lipian cez Demianku
** od severu z obce Vislanka 
* po  žltej značke od západu z Krásnej Lúky

## Referencie

## Pozri aj
* Spišsko-šarišské medzihorie
* Hromovec (podcelok)
* Zoznam vrcholov v Spišsko-šarišskom medzihorí

## Externé odkazy
* Poloha na turistickej mape

Kategória:Vrchy v Spišsko-šarišskom medzihorí
Kategória:Vrchy pod 1000 metrov na Slovensku
Kategória:Vrchy v okrese Sabinov
Kategória:Oľšov
Mia Gothová

**Mia Gothová** (vlastným menom *Mia Gypsy Mello da Silva Goth*, * 25. október 1993, Londýn, Anglicko) je anglická herečka a bývalá modelka, známa z filmov ako *Nymfomanka II.* (2013), *The Survivalist* (2015), *[[Liek na život]]* (2016), *Suspiria* (2018), *Emma.* (2020), *X* (2022), *Pearl* (2022) a *Infinity Pool* (2023).

## Detstvo a mladosť

Gothová sa narodila v Londýne v Anglicku. Jej matka je brazílskeho pôvodu a jej otec je Kanaďan, pôvodom z Nového Škótska. Jej starý otec z matkinej strany je židovsko-americký umelec Lee Jaffe a jej stará mama z matkinej strany je brazílska herečka Maria Gladys.

Krátko po narodení žila Gothová s matkou v Brazílii. Keď mala päť rokov vrátili sa do Spojeného kráľovstva a keď mala desať rokov nakrátko sa presťahovali do Kanady.

## Kariéra
Od štrnástich rokov sa venovala modelingu. Objavila sa aj vo viacerých módnych časopisoch.

Ako šestnásťročná sa začala zúčastňovať konkurzov na filmy. Svoju prvú rolu vo filme získala v roku 2013. Hrala v dvoch častiach filmu *Nymfomanka* spolu s herečkou Charlotte Gainsbourg a hercom Willemom Dafoem.

V roku 2016 ju obsadil režisér Gore Verbinski do svojho filmu *[[Liek na život]]*. V roku 2018 hrala vedľajšiu úlohu v remaku *Suspiria*. V rovnakom roku sa pripojila k hereckému obsadeniu ako Robert Pattinson a Juliette Binoche vo filme *High Life*. V roku 2020 hrala v komédii *Emma.*

V roku 2022 Gothová stvárnila postavu protagonistky Maxine a antagonistky Pearl, vo filme *X*, ktorý bol pozitívne prijatí filmovými kritikmi. Gothová si role zopakovala aj v druhom pokračovaní s názvom *Pearl*. Za svoj herecký výkon vo filme získala nomináciu na cenu Independent Spirit Award za najlepší herecký výkon. Rolu Maxine Minx si zopakovala aj v tretej časti s názvom *MaXXXine*, ktorý má premiéru v roku 2024.

## Súkromný život
Gothová sa zoznámila s americkým hercom Shiom LaBeoufom počas natáčania filmu *Nymfomanka* v roku 2012. Zhruba odvtedy spolu tvoria pár. V septembri 2018 bolo oznámené, že sa rozišli a požiadali aj o rozvod. Vo februári 2022 uviedli, že sa dali opäť dokopy a v marci 2022 sa im narodila dcéra.

## Iné projekty

## Externé odkazy
* 
* 

## Zdroj

Kategória:Anglické filmové herečky
Kategória:Anglické televízne herečky
Kategória:Britské modelky
Kategória:Anglické osobnosti brazílskeho pôvodu
Kategória:Osobnosti z Londýna
Zoznam najodoberanejších slovenských youtuberov

Toto je **zoznam slovenských [[Youtube]]rov** podľa počtu odberateľov. Zoznam je aktuálny k **25. marcu 2026**. Zoznam zahŕňa účty, ktoré majú uvedenú lokalitu na Slovensku. Zahrnutí sú tvorcovia, ktorých kanál má viac ako 100 tisíc odberateľov.

Dlhodobo najsledovanejším slovenským kanálom na YouTube bol Youtuber a vloger GoGo s kanálom GoGoManTV.
4. júla 2015 prekonal ako jediný spomedzi slovenských tvorcov hranicu milión odberateľov na svojom YouTube kanáli.

## Zoznam najodoberanejších slovenských Youtuberov

## Referencie

## Pozri aj
* Zoznam najodoberanejších českých youtuberov

## Externé odkazy
* Top 100 YouTube Creators in Slovakia by Subscribers - socialblade.com
* Top 100 YouTube Channels in country.sk

## Zdroj

Kategória:YouTube
YouTube kanály
Kategória:Internetová kultúra
Pamätný odznak vojvodu Joachima Ernsta

náhľad|Podoba odznaku
náhľad|Eduard, Princ von Anhalt, súčasná hlava rodu
náhľad|Joachim Ernst, vojvoda z Anhaltu, otec vojvodu Eduarda
**Pamätný odznak vojvodu Joachima Ernsta** (nemecky: *Herzog Joachim Ernst Erinnerungszeichen*) je ocenenie, ktoré 11. januára 2021 vytvoril Eduard Princ von Anhalt pri príležitosti narodenín svojho otca Joachima Ernsta, vojvodu z Anhaltu (11. januára 1901 – 18. februára 1947), posledného vládcu Anhaltského vojvodstva, ktorého historické územie je dnes je súčasťou spolkovej krajiny Sasko-Anhaltsko. Vojvoda Eduard si takto v roku 2021 pripomenul 120. výročie narodenia svojho otca. 

Pamätný odznak, môžu získať tie osobnosti, ktoré nejakým spôsobom prispeli k zachovaniu pamiatky vojvodu Joachima Ernsta. Vzhľadom na malý počet udelených odznakov ide o vzácne ocenenie Anhaltského vojvodského domu.

## Vzhľad
Pamätný odznak má podobu 16 milimetrov vysokého oválu vyrazeného z obyčajného kovu. Na averze sú do ozdobného monogramu spojené písmená „J“ a „E“ obklopené vinutým vavrínovým vencom . Na reverze sú dátumy 1901, 11. január a 2021. Odznaky vytvoril klenotník podľa historických predlôh a zvykov bývalého vojvodského domu. Ku každému Pamätnému odznaku je vydaný dekrét podpísaný Jeho Výsosťou Eduardom Princom von Anhalt, Hlavou bývalého bývalého panovníckeho Askánskeho vojvodského domu. 

Takéto a podobné pamätné odznaky boli a sú venované výročiam vlád a svadieb v kniežacích či kráľovských domoch, ako aj pri príležitostiach mimoriadnych ocenení vernosti a v neposlednom rade sú razené k narodeninám príslušníkov kráľovských, kniežacích resp. veľkovojvodských rodín. V súčasnosti sa vydávajú zriedkavo a len vo výnimočných prípadoch.

## Nositelia

* Julius Maxime Laszlo princ z Anhaltu, vnuk vojvodu Eduarda
* Leopold princ z Anhaltu, vnuk vojvodu Eduarda
* Michael Knoppik, starosta mesta Ballenstedt
* Wolfgang Fischer
* Christiane Pels
* Angelika Nier
* Thomas Schilling
* Wolfram Babinecz
* Eberhard Pilz
* Jürgen Meusel
* Marek Sobola, honorárny konzul Rumunska na Slovensku, jediný slovenský nositeľ

## Referencie

Kategória:Sasko-Anhaltsko
Kategória:Ocenenia
Hlboký potok (prítok Vápenného potoka)

**Hlboký potok** je potok v geomorfologickom celku Volovské vrchy v geomorfologickom podcelku Hnilecké vrchy v regióne Spiš v Košickom kraji v okrese Gelnica. Je ľavostranným prítokom Vápenného potoka. Má dĺžku .

## Prameň
Pramení v severnej časti extravilánu obce Mníšek nad Hnilcom v lese na južnom svahu lesa Na Holici v  v okrese Gelnica v Košickom kraji.

## Opis toku
Od prameňa až do svojho ústia tečie územím obce Mníšek nad Hnilcom cez lesný extravilán južným smerom, ľavým brehom obmýva úpätie vrchu Čierny vrch, preteká cez les Leví vrch, mení smer na juhozápad, v  ústi do Vápenného potoka ako jeho ľavostranný prítok. Vápenný potok je ďalej prítokom Hnilca. Pramení, preteká a ústi na území obce Mníšek nad Hnilcom v okrese Gelnica. Nemá prítok.

## Pôvod názvu
Názov vodného toku má pôvod v slove *hlboký* vo význame *nie plytký, majúci značnú hĺbku*. Z prídavného mena *hlboký* po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Hlboký potok bolo štandardizované v roku 1992. V súčasnej slovenskej štandardizovanej hydronymii hydronymum Hlboký potok nie je jedinečným názvom (január 2024).

## Referencie

Kategória:Potoky na Slovensku
Kategória:Vodné toky vo Volovských vrchoch
Kategória:Vodné toky v okrese Gelnica
Kategória:Mníšek nad Hnilcom
Jen (rozlišovacia stránka)

**Jen** je:

* oficiálna mena Japonska, pozri jen
* typ čínskeho bronzového predmetu, pozri jen (nádoba)
* štát v starovekej Číne, pozri Jen (štát)

Kategória:Rozlišovacie stránky
__DISAMBIG__
Jablonský

**Jablonský** alebo **Jablonski** môže byť:
* priezvisko, pozri Jablonský (priezvisko), napr.
** Boleslav Jablonský (1813–1881), český básnik
** Carl Gustav Jablonsky (1756–1787), nemecký prírodovedec a entomológ
** Daniel Ernst Jablonski (1660–1741), nemecký kazateľ českého pôvodu
** Johann Theodor Jablonski (1654–1731), nemecký pedagóg a lexikograf českého pôvodu
** Jozef Jablonský (1938–2017), slovenský geológ, univerzitný pedagóg
** Linda Kallistová Jablonská (* 1979), česká režisérka
** Milan Jablonský (rozlišovacia stránka) rôzne osoby
** Petr Figulus Jablonský (1619–1670), český teológ a zať Jána Amosa Komenského
** Tomáš Jablonský (* 1987), český futbalista
Veronika rozprestretá

**Veronika rozprestretá** () je trváca a trsnatá bylina z čeľade skorocelovité (*Plantaginaceae*). Jej prirodzený areál sa rozprestiera od Európy po Sibír.

## Opis
Veronika rozprestretá je trváca trsnatá bylina s vláknitým podzemkom a početnými adventívnymi koreňmi. Husto chlpaté a na báze drevnatejúce stonky sú rozložené do kruhu. Kvitnúce sú vystúpavé, ostatné sú plazivé, dlhé 10 až 30 cm.

Protistojné listy sú krátko stopkaté alebo klinovitou bázou až sediace. Čepele sú úzko elipsovité, vrúbkovane pílkovité až takmer celistvookrajové, tupo končisté, na okraji často podvinuté a na oboch stranách krátko chlpaté.    

Štvorpočetné kvety sú usporiadané v protistojných strapcoch dlhých 3 až 5 cm, ktoré vyrastajú z pazúch horných listov. Koruny s priemerom 5 – 10 mm sú svetlomodré, zriedka ružové alebo biele a tmavšie žilkované. Kvetné lupienky sú na vrchole končisté. Nitky oboch tyčiniek sú kratšie ako koruna. Čnelka s pologuľovitou bliznou je dlhá do 5 mm. Stopky kvetov sú kratšie alebo rovnako dlhé ako kopijovité listene, ktoré sú tupo končisté. Listene aj stopky sú husto chlpaté.  

Široko oválne až obrátene srdcovité tobolky sú zboku stlačené, na vrchole veľmi plytko vykrojené, holé a s výraznou žilnatinou. Ploché, žltohnedé a lesklé semená sú veľké do 1 mm. 

## Rozšírenie a výskyt
Prirodzený areál veroniky rozprestretej sa tiahne od Európy, okrem Britských ostrovov a južnej časti Pyrenejského polostrova, cez Kaukaz až po západnú Sibír. Zavlečená je vo východnom Rusku a v Buriatsku. Na Slovensku je hojná v panónskej oblasti a v západnej časti Liptovskej kotliny. Vzácna je vo Veľkej Fatre, Chočských vrchoch, Nízkych Tatrách, Turčianskej a Hornádskej kotline a v severnej časti Bielych Karpát. Najvyššie zaznamenaný výskyt bol vo výške okolo 760 m n. m.

Veronika rozprestretá je teplomilný a svetlomilný druh, ktorý sa vyskytuje od nížin po pahorkatiny, miestami vystupuje aj do podhorského stupňa. Rastie na slnečných, trávnatých i kamenitých stráňach, lúkach a pasienkoch. Obľubuje minerálne bohaté, stredne humózne, zásadité až neutrálne, piesočnaté i kamenité pôdy. Kvitne od apríla do júna.

## Referencie

## Iné projekty

Kategória:Flóra na Slovensku
rozprestretá
Kategória:Rastliny s modrými kvetmi
Kategória:Rastliny s ružovými kvetmi
Kategória:Rastliny s bielymi kvetmi
Štefan Peciar

**Štefan Peciar** (* 15. október 1912, Nedanovce – † 24. január 1989, Bratislava) bol slovenský jazykovedec. Venoval sa najmä fonetike a fonológii, lexikológii a lexikografii, preslávil sa hlavne prácou na 6-zväzkovom výkladovom *[[Slovník slovenského jazyka (Peciar)|Slovníku slovenského jazyka]]* (1959 – 1968), ktorý vznikol pod jeho vedením. Taktiež treba pripomenúť aj jeho práce v oblastiach štylistiky a kultúry slovenského jazyka. Ďalšie významné dielo vypracované pod jeho vedením z oblasti pravopisu boli aj *[[Pravidlá slovenského pravopisu]]* – od pôvodnej verzie z roku 1953 viedol aj ďalších 10 vydaní v rokoch 1954 – 1971. Na konci kariéry sa taktiež venoval stavbe spisovnej slovenčiny a problematike jazykových vzťahov, najmä vzťahu češtiny a slovenčiny.

## Životopis
Štefan Peciar sa narodil 15. októbra 1912 v Nedanovciach (vtedy okres Topoľčany, dnes okres Partizánske). Študoval v rokoch 19321937 na Filozofickej fakulte Karlovej univerzity v Prahe odbory slavistika, germanistika a fonetika. V roku 1938 získal titul PhDr. a v roku 1964 titul CSc. Vo svojich skorých rokoch pracovného života pôsobil ako pedagóg na viacerých školách v Prahe. V rokoch 19381939 pôsobil na gymnáziu v Prahe ako profesor, a ďalej v rokoch 19391940 na Obchodnej škole v Prahe. V roku 1941 sa stal riaditeľom redakcie vedeckých časopisov Slovenskej učenej spoločnosti v Bratislave až do roku 1943. V rokoch 19431947 bol vedeckým redaktorom Slovenskej akadémie vied a umení už od jej založenia, odkiaľ sa dostal do pozície vedúceho Prezídia Slovenskej akadémie vied a umení v Bratislave. V rokoch 19471949 pôsobil na Kráľovskej univerzite v Lunde ako lektor českého a slovenského jazyka. Od roku 1949 sa stal jedným z pracovníkov dnešného Jazykovedného ústavu Ľudovíta Štúra Slovenskej akadémie vied, kde pôsobil ako vedecký pracovník, neskôr ako samostatný vedecký pracovník, vedúci vedecký pracovník a konzultant. V rokoch 19501965 sa stal riaditeľom ústavu a zároveň predsedom Pravopisnej komisie. Prvých 5 rokov riaditeľstva bol tiež predseda Ortoepickej komisie. V rokoch 19661974 sa stal členom Vedeckého kolégia jazykovedy SAV. V rokoch 19751982 sa stal členom Vedeckého kolégia SAV pre jazykovedu a vedy o literatúre a umení. Od roku 1971 bol predsedom Transliteračnej komisie pri Československom komitéte slavistov. Od roku 1973 bol predseda Lexikologicko-lexikografickej komisie pri Medzinárodnom komitéte slavistov a v rokoch 19761980 predseda Slovenskej jazykovednej spoločnosti.

Vo vzťahu k jazykovej ideológii bol Štefan Peciar známy tým, že sa značne prikláňal k podobnosti slovenského a českého jazyka, za čo bol často aj kritizovaný.

## Pracovný život

## Ocenenia

*Tento zoznam nie je kompletný.*

## Referencie

Kategória:Slovenskí jazykovedci
Kategória:Slovenskí slovakisti
Kategória:Slovenskí stredoškolskí pedagógovia
Kategória:Pracovníci Jazykovedného ústavu Ľudovíta Štúra SAV
Kategória:Riaditelia Jazykovedného ústavu Ľudovíta Štúra SAV
Kategória:Absolventi Filozofickej fakulty Karlovej univerzity
Kategória:Osobnosti z Nedanoviec
Helsinská univerzita

**Helsinská univerzita** (fín. *Helsingin yliopisto*) je najväčšia a najstaršia univerzita vo Fínsku. Pôvodne sídlila v meste Turku, no v roku 1828 bola presunutá do Helsiniek. Je to verejná škola s 11 fakultami a takmer 31 tisíc študentmi.

## História
[vľavo|náhľad|Hlavná budova univerzity v Helsinkách v [60. roky 19. storočia|60. rokoch 19. storočia.]]
Univerzita bola založená počas švédskej nadvlády v roku 1640 ako *Kráľovská akadémia* (švéd. *Kungliga Akademien i Åbo* alebo *Åbo Kungliga Akademi;* fín. *Turun akatemia*) vo vtedajšom hlavnom meste Turku. Bola to jediná univerzita vo Fínsku a tiež jediná fínska univerzita založená počas nadvlády Švédov.

Keď sa Fínsko stalo súčasťou Ruského impéria v roku 1809 bola univerzita premenovaná na *Cársku akadémiu  Turku*. Po veľkom požiari v meste bola univerzita v roku 1828 presunutá do nového hlavného mesta Helsinki. Súčasný názov získala univerzita v roku 1917, po tom, čo Fínsko nadobudlo nezávislosť.
náhľad|Hlavná budova Helsinskej univerzity pri príležitosti 100. výročia fínskej samostatnosti v roku 2017.

### Súčasnosť
V roku 2022 na univerzite študovalo dokopy  30 996 študentov, z toho 7% bolo zahraničných. Na univerzite študuje viac žien ako mužov. Počet zamestnancov bol 8 381. Univerzita je v 1% top univerzít sveta. V roku 2022 sa umiestnila na popredných priečkach viacerých hodnotení. Škola má štyri kampusy: City Centre, Kumpula, Meilahti a Viikki.

Univerzita má v súčasnosti 11 fakúlt:

* Poľnohospodárska a lesnícka fakulta
* Filozofická fakulta
* Fakulta biologický a enviromentálnych vied
* Fakulta pedagogických vied
* Právnická fakulta
* Fakulta medicíny
* Fakulta farmaceutiky
* Fakulta vedy
* Fakulta sociálnych vied
* Teologická fakulta
* Fakulta veterinárnej medicíny
* Švédska škola sociálnych vied

## Významný absolventi

* Linus Torvaldszakladateľ Linuxu
* Jean Sibeliushudobný skladateľ
* Urho Kaleva Kekkonennajdlhšie slúžiaci prezident vo fínskych dejinách
* Tarja Halonenprvá prezidentka Fínska
* Mika Waltarispisovateľ
* Aleksis Kivispisovateľ, napísal prvý román vo fínčine
* Elias Lönnrotspisovateľ, autor fínskeho národneho eposu Kalevala
* Eino Leinobásnik
* Sofi Oksanenspisovateľka
* Pehr Evind Svinhufvudtretí prezident Fínska
* Zachris Topeliusspisovateľ, vysokoškolský profesor
* Johan Vilhelm Snellmanfilozof, štátnik
* Albert Edelfeltmaliar
* Frans Eemil Sillanpääspisovateľ, prvý fínsky nositeľ Nobelovej ceny za literatúru (1939) 
* Juhani Ahospisovateľ
* Kari Hotakainenspisovateľ
* Hella Wuolijokidramatička
* Artturi Ilmari Virtanenchemik, nositeľ Nobelovej ceny za chémiu (1945)
* Anja Snellmanspisovateľka
* Märta Tikkanenspisovateľka
* Veijo Merispisovateľ
* Monika Fagerholmfínsko-švédska spisovateľka

## Referencie


Kategória:Univerzity vo Fínsku
Kategória:Helsinki
Astarot

**Astarot** je v démonológii známy ako veľký vojvodca pekla v prvej hierarchii s Belzebubom a Luciferom; je súčasťou trojice zla. Je známy ako mužská postava, pravdepodobne pomenovaná podľa blízkovýchodnej bohyne Astarte.

## Pozadie
Meno *Astarot* bolo odvodené od mena fenickej bohyne Astarte (z 2. tisícročia pred n. l.), ktorá bola ekvivalentom babylonskej Ištar a staršej sumerskej Inanny. V Hebrejskej Biblii sa spomína v tvaroch *Aštoreth* (jednotné číslo) a *Aštaroth* (množné číslo, v súvislosti s viacerými jej sochami). Táto druhá forma bola priamo prekladaná v raných gréckych a latinských verziách Biblie, kedy nebolo zrejmé, že v hebrejčine išlo o množné číslo ženského rodu.

## Výskyt v literatúre
Ako mužský démon sa prvýkrát objavuje v Knihe *Abramelin*, údajne napísanej v hebrejčine okolo roku 1458, a opakuje sa vo väčšine okultistických príručiek nasledujúcich storočí. Vystupuje ako "archdémon" spojený s *qlippoth* (nepriaznivými silami) aj podľa neskorších kabalských textov.

Holandský démonológ Johann Weyer vo svojom diele *Pseudomonarchia Daemonum* (1577) opísal Astarota ako: "Astarot je veľký a silný vojvodca, ktorý vychádza v podobe ohavného anjela, sedí na pekelnom drakovi a na ľavej ruke nesie zmiju". Tiež tvrdil, že vládne 40 légiám. Podobne sa o ňom hovorí aj v diele *Šalamúnov kľúč* zo 17. storočia. Objavuje sa aj v povestnom "Grimorium Verum" (Pravdivý grimoár) ako pekelné knieža, ktoré vládne Amerike.

Podľa niektorých démonológov zo 16. storočia sú útoky tohto démona na človeka najsilnejšie počas augusta. 

Podľa Sebastiena Michaelisa ide o démona Prvej Hierarchie, ktorý zvádza lenivosťou, pochybovaním o sebe a racionálnosťou filozofií. Jeho protivníkom je sv. Bartolomej, ktorý sa pred ním dokáže chrániť, pretože odolal "pokušeniam". 

Ostatných učí matematickým vedám a remeslám, dokáže ľudí zneviditeľniť a priviesť ich k skrytým pokladom, odpovie na každú otázku. Hovorilo sa tiež, že dáva smrteľným bytostiam moc nad hadmi.

Bol spomenutý ako spoluúčastník diabolského paktu s Urbanom Grandierom.

Podľa Francisa Barretta (asi 1801) je Astarot knieža žalobcov a inkvizítorov. V umení, v *Dictionnaire Infernal* (1818), je Astarot zobrazený ako nahý muž s operenými krídlami, s korunou na hlave, v jednej ruke drží hada a jazdí na zvierati s dračími krídlami a hadím chvostom.

Astarot spomína aj P. O. Hviezdoslav v svojom diele ''Krvavé sonety'', čím však myslí ženskú bohyňu starovekých semitských národov.

## Výskyt vo filme

Astarot je jedným z troch démonov, ktorých Faust vyvolal, aby zaútočili na Benvolia v *Doktorovi Faustovi*.

"Astorotská hviezda" sa objavuje vo filme Disney *Kouzelná slečna Priceová (po česky)* z roku 1971, kde má podobu magického medailónu.

Astarot je menovaný v horore *Diablova dcéra* z roku 1976.

V nemom horore *Jak Golem na svět přišel (po česky)* z roku 1920 rabín Loew a jeho asistent privolajú Astarota, aby oživil Golema, čo má smrteľné a ničivé následky.

Astaroth sa objavuje ako úhlavný nepriateľ vo filme *R.I.P.D.: Útvar Rozhodne Neživých Agentov 2* (2022).

## Referencie

Kategória:Démoni
Vylok

**Vylok** (, , ) je sídlo mestského typu v Berehovskom rajóne v Zakarpatskej oblasti na Ukrajine. Leží na rieke Tisa na hranici s Maďarskom, približne 17 km juhozápadne od mesta Vynohradiv a 21 km juhovýchodne od Berehova. Je tu cestný hraničný priechod Vylok-Tiszabecs; hraničný priechod nie je určený po nákladnú dopravu. 

V roku 2018 mala obec 3227 obyvateľov, pritom ešte v roku 2001 mala 4100 obyvateľov.

## Dejiny
V minulosti Vylok patril k Rakúsko-Uhorsku, od jeho rozpadu po prvej svetovej vojne v roku 1918 až do roku 1938 bol súčasťou Československa. Za prvej československej republiky tu bol obecný notariát, žandárska stanica a poštový úrad, ktorý v rokoch 1920 až 1929 niesol názov Vulok a v rokoch 1929 až 1938 názov Výlok. V roku 1944 bol Vylok s celou oblasťou pripojený k Ukrajinskej SSR, oficiálne až v roku 1946.

## Galéria

Súbor:Vilok (Tiszaujlak) synagogue.jpg|Synagóga vo Vyloku, zničená v rokoch 1965-1966
Súbor:Tiszaújlaki gazdasági bank épülete 1911-ben.jpg|Budova banky v roku 1911
Súbor:Sztalini terror.jpg|Pamätník obetiam stalinskej represie
Súbor:Római katolikus templom (Tiszaújlak).jpg|Rímskokatolícky kostol sv. Heleny
Súbor:Tiszaújlak - Tiszabecs nemzetközi határátkelőhely, 2011 Tiszaújlak.jpg|Hraničný priechod do Schengenského priestoru


## Zdroj
* 

Kategória:Sídliská mestského typu na Ukrajine
Kategória:Obce v Berehovskom rajóne
Hlboký potok (prítok Harmanca)

**Hlboký potok** je potok na pomedzí geomorfologického celku Veľká Fatra v geomorfologickom podcelku Bralná Fatra a geomorfologického celku Kremnické vrchy v geomorfologickom podcelku Flochovský chrbát v regióne Horehronie v Banskobystrickom kraji v okrese Banská Bystrica. Je pravostranným prítokom Harmanca. Má dĺžku .

## Prameň
Pramení v západnom úseku centrálnej časti extravilánu obce Dolný Harmanec v  v lese na juhovýchodnom svahu vrchu Priečny vrch s  v okrese Banská Bystrica v Banskobystrickom kraji.

## Opis toku
Od prameňa tečie územím obce Dolný Harmanec cez lesný extravilán východným smerom, v  priberá bezmenný ľavostranný prítok, mení smer na juhovýchod. V  priberá bezmenný pravostranný prítok, v  podteká cestu Banská Bystrica – Turčianske Teplice a sleduje ju až do svojho ústia, mení smer na východ. V  na pokraji samoty Horný Harmanec v obci Dolný Harmanec ústi do Harmanca ako jeho pravostranný prítok. Harmanec je ďalej prítokom Bystrice. Pramení, preteká a ústi na území obce Dolný Harmanec v okrese Banská Bystrica. Nemá dôležitejší prítok.

## Pôvod názvu
Názov vodného toku má pôvod v slove *hlboký* vo význame *nie plytký, majúci značnú hĺbku*, ktoré môže súvisieť s charakterom terénu pretekaného vodným tokom (úzka, hlboká dolina, v ktorej leží Dolný Harmanec). Z prídavného mena *hlboký* po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Hlboký potok bolo štandardizované v roku 1976. V súčasnej slovenskej štandardizovanej hydronymii hydronymum Hlboký potok nie je jedinečným názvom (január 2024), patrí v slovenskej hydronymii medzi názvy s najvyššou frekvenciou výskytu (33 vodných tokov so štandardizovaným názvom Hlboký potok).

## Referencie

Kategória:Potoky na Slovensku
Kategória:Vodné toky vo Veľkej Fatre
Kategória:Vodné toky v Kremnických vrchoch
Kategória:Vodné toky v okrese Banská Bystrica
Kategória:Dolný Harmanec
Pálenica (vrch v Spišsko-šarišskom medzihorí)

**Pálenica** () je vrch v Spišsko-šarišskom medzihorí, krajinnom celku Podhôľno-magurskej oblasti. Leží nad obcou Vislanka, približne  juhovýchodne od Starej Ľubovne. 

## Poloha
Nachádza sa v strednej časti pohoria, v geomorfologickom podcelku Hromovec. Vrch leží v Prešovskom kraji, na pomedzí okresov Sabinov a Stará Ľubovňa a zasahuje na katastrálne územie obcí Oľšov a Vislanka. Najbližším sídlom je severovýchodne situovaná Vislanka, východne sa nachádza Pusté Pole, južne Oľšov, Šarišské Dravce a Krásna Lúka, západne Bajerovce a severne Plaveč. 

## Opis
Pálenica leží v strednej časti podcelku Hromovec, v rázsoche vybiehajúcej severným smerom z Kňazovej (). Severne sa nachádza Skalka (), Kurčínska Magura (), Orlovská Magura () a Grapa (), západne Suchý vrch (), Hromovec (), Lysá (), Lazčík (), Kopa () a plytkým sedlom oddelená Gordoška (), južne Čierna kopa (), Čierna hora (), Homôlka () a Kňazová () a východne Demianka (), Hrádok (), Lysá hora (), Minčol (), Minčolík (), Hriňová hora () a Murianik (). Oblasť patrí do povodia rieky Poprad, kde vodu zo západných a severných častí odvádza Ľubotínka a z južných a východných jej prítok Vislanka. Na vrchol nevedie značený turistický chodník. 

### Výhľady
Vrchol pokrýva súvislý, miestami riedky lesný porast, ktorý neumožňuje rozhľad. Z vhodných miest je možné vidieť okolité vrcholy Spišsko-šarišského medzihoria, Levočské vrchy, Čergov a Ľubovniansku vrchovinu.

## Prístup
Na vrchol nevedie značená turistická trasa, preto prístup je možný lesnými chodníkmi z obce Vislanka. 

## Referencie

## Pozri aj
* Spišsko-šarišské medzihorie
* Hromovec (podcelok)
* Zoznam vrcholov v Spišsko-šarišskom medzihorí

## Externé odkazy
* Poloha na turistickej mape

Kategória:Vrchy v Spišsko-šarišskom medzihorí
Kategória:Vrchy pod 1000 metrov na Slovensku
Kategória:Vrchy v okrese Sabinov
Kategória:Vrchy v okrese Stará Ľubovňa
Kategória:Oľšov
Kategória:Vislanka
Lazčík

**Lazčík** môže byť:

* vrch v Spišsko-šarišskom medzihorí (), pozri Lazčík (vrch v Spišsko-šarišskom medzihorí)
* vrch v Ondavskej vrchovine ()
* potok v povodí Popradu, pozri Lazčík (prítok Ľubotínky)
Kostol vzkriesenia Pána v Dolnom Kubíne

**Kostol vzkriesenia Pána** v Dolnom Kubíne je neogotická stavba postavená v rokoch 1893 a 1894 na súčasnom námestí P. O. Hviezdoslava v Dolnom Kubíne. 

Tento evanjelický a. v. kostol vlastní Cirkevný zbor ECAV na Slovensku Dolný Kubín. V dôsledku statických porúch hrozilo stavbe uzavretie. V rokoch 2017 a 2018 bola stavba kostola zachránená rozsiahlou sanáciou základových pomerov, vystuženia popraskaného muriva a doplnenia konštrukcií krovu. Zároveň bola realizovaná celková rekonštrukcia a reštaurovanie malieb v interiéri a dreveného mobiliára. Vnútorné florálne motívy malieb navrhol Jan Antonín Hála. Veža kostola je staršia a bola postavená v roku 1842.

## Referencie

Kategória:Kostoly v okrese Dolný Kubín
Kategória:Dolný Kubín
Kategória:Architektúra z 1894
Kategória:Neogotické kostoly
Kategória:Neogotické stavby na Slovensku
Oravské Hámre

**Oravské Hámre** (na starých mapách Hámry alebo Lutschny Hamry) je zaniknutá obec v dnešnom okrese Tvrdošín. 

Obec sa nachádzala na sútoku potoka Jelešňa a Čiernej Oravy. V súčasnosti sa katastrálne územie nachádza asi 4 km severne od Ústia nad Priehradou (miestna časť Trstenej) a 3,5 km východne od obce Bobrov.

Prvá zmienka sa datuje do roku 1614, kedy tu vznikol železný hámor, neskôr aj mlyn. V 17. storočí bola spustnutá a žilo tu len niekoľko málo obyvateľov. Začiatkom 20. storočia sa tu nachádzalo asi 30 domov.

Zanikla v dôsledky výstavby Oravskej priehrady po druhej svetovej vojne. Nad hladinou priehrady sa zachovali iba zvyšky miestneho cintorína.

## Referencie

Kategória:Zatopené obce na Slovensku‎
Tom Blyth

**Tom Keir Blyth** (* 2. február 1995, Birmingham, Spojené kráľovstvo) je anglický herec. O herectvo sa zaujímal už v mladosti, študoval herectvo na Television Workshop v Nottinghame a na Juilliard School v New Yorku.

Svoju prvú hlavnú úlohu si zahral vo filme *[[Scott a Sid]]* (2018), neskôr hral Glena Byama Shawa vo filme *[[Benediction]]* (2021) a Coriolana Snowa vo filme ''Hry o život: Balada o hadoch a vtáčatkách'' (2023). Takisto od roku 2022 hrá hlavnú úlohu v seriáli Billy the Kid z produkcie MGM+.

## Referencie

## Iné projekty

## Zdroj

Kategória:Osobnosti z Birminghamu
Kategória:Anglickí herci
Kategória:Absolventi Juilliard School
Valentín (film z 2001)

***Valentín*** () je americký a austrálsky hororový film, ktorý bol natočený v roku 2001 podľa rovnomennej knižnej predlohy, od spisovateľa Toma Savageho. Film režíroval Jamie Blanks a premiéru mal 2. februára 2001. Film získal tri nominácie na cenu Teen Choice Awards. 

## Obsadenie
* David Boreanaz
* Denise Richards
* Jessica Capshaw
* Marley Shelton
* Katherine Heigl
* Jessica Cauffiel
* Hedy Burress
* Johnny Whitworth
* Fulvio Cecere
* Daniel Cosgrove
* Adam J. Harrington

## Zdroj

Kategória:Filmy z 2001
Kategória:Hororové filmy USA
Kategória:Austrálske filmy
Kategória:Filmy podľa názvu
Čas nádejí

***Čas nádeji*** je slovenský rodinný dobový seriál RTVS. Seriál sa začnal vysielať od 7. januára 2024.

## Obsadenie

## Série

## Časti

### 1. séria (2024)

## Externé odkazy
* 
* 
* Čas nádejí – RTVS

Kategória:Slovenské televízne seriály
Kategória:Televízne seriály Slovenskej televízie
Kategória:Televízne seriály z roku 2024
Kategória:Filmy ocenené Slnkom v sieti
Eliška Misáková

**Eliška Misáková** (* 12. október 1925, Kojetice, Česko-Slovensko – † 14. august 1948, Londýn, Spojené kráľovstvo) bola česká športová gymnastka, členka zlatého česko-slovenského družstva na olympijských hrách v Londýne v roku 1948.

## Životopis
Misáková vyrastala vo Vyškove kde v rokoch 1936 až 1944 navštevovala reálne gymnázium. Cvičila v miestnom Sokole, po vojne bola poverená tréningom dorasteniek. Od roku 1947 žila v Prahe.

Obaja rodičia sestier Misákových boli už v roku 1948 po smrti. Eliška mala okrem sestry Miloslavy ešte sestru Marie. Bol to práve Máriin manžel, pilot, ktorý športovkyne prepravil po olympiáde z Londýna do Česko-Slovenska.

## Olympijské hry
náhľad|Eliška Misáková na kladine.

Vedúcimi tohto družstva boli Marie Provazníková a Vlasta Děkanová. Zostavu s Eliškou Misákovou ďalej tvorila jej sestra Miloslava Misáková, Zdeňka Honsová, Věra Růžičková (pôvodne náhradníčka), Božena Srncová, Milena Müllerová, Zdeňka Veřmiřovská, Olga Šilhánová a Marie Kovářová.

Eliška Misáková síce odcestovala do dejiska olympijských hier, ale do bojov o medailu za ňu nastúpila náhradníčka Věra Růžičková. Už cestou do Londýna sa Misákovej objavili zdravotné problémy a vyšetrenia ukázali, že ide o detskú obrnu, ktorá bola v tej dobe neliečiteľná. Misáková zomrela v londýnskej nemocnici v Uxbridgei v sobotu o 7:30 londýnskeho času, len niekoľko hodín po tom čo jej tímové kolegyne získali zlato. V Británii bolo jej telo aj spopolnené.

Pri slávnostnom vyhlásení víťazov bola česko-slovenská vlajka olemovaná čiernou stuhou. O úspechu gymnastiek sa podľa slov Věry Růžičkovej neskôr veľmi nehovorilo a nepísalo aj preto, že ich vedúca Marie Provazníková hneď po olympiáde emigrovala a pre komunistov tak bola zradkyňa.

Medzinárodný olympijský výbor jej ako jedinému športovcovi v histórii udelil zlatú medailu in memoriam.

Pochovaná bola 4. septembra 1948 na cintoríne vo Vyškove.

## Médiá
O tejto tragickej udalosti, o prípravách a samotnom priebehu gymnastickej súťaže žien na londýnskej olympiáde natočil režisér Miroslav Kačor v roku 2012 dokumentárny film *Zlato pro Elišku*.

## Referencie

## Iné projekty

## Zdroj

Kategória:Česko-slovenské športové gymnastky
Kategória:Česko-slovenskí olympionici
Kategória:Gymnasti na Letných olympijských hrách 1948
Kategória:Osobnosti z okresu Třebíč
Na vlnách Jadranu

***Na vlnách Jadranu*** je koprodukčný česko-slovenský rodinný krimi seriál, ktorý sa vysiela od 10. januára 2024 na TV Prima a TV JOJ. Premiérovo bol seriál uvedený od 18. októbra 2023 na platforme Prima+, prvý diel takisto na JOJ Play. Ide o voľné pokračovanie českého seriálu *Pod hladinou*. Hlavné postavy stvárňujú Natalia Germani a Matěj Hádek, ktorý si zopakoval rolu Jana Zacha.

## Obsadenie

## Série

## Časti

### 1. séria (2024)

## Referencie

Kategória:České kriminálne televízne seriály
Kategória:Slovenské kriminálne televízne seriály
Kategória:Televízne seriály TV JOJ
Kategória:Televízne seriály z roku 2024
Obliehanie Cambrai

**Obliehanie Cambrai** môže označovať:

* Obliehanie Cambrai z roku 953, Maďarmi
* Obliehanie Cambrai z roku 1339, počas storočnej vojny
* Obliehanie Cambrai z roku 1477, francúzskym kráľom Ľudovítom XI.
* Obliehanie Cambrai z roku 1553, francúzskym kráľom Henrichom II.
* Obliehanie Cambrai z roku 1581, v rukách povstalcov; oslobodený habsbursko-holandskou armádou
* Obliehanie Cambrai z roku 1595, grófom z Fuentes
* Obliehanie Cambrai z roku 1649, grófom z Harcoutu
* Obliehanie Cambrai z roku 1656, Turenne, medzi 1656 a 1657, mesto obkľučovali vojská Condého, v povstaní proti kráľovi Ľudovítovi XIV.
* Obliehanie Cambrai z roku 1677, počas francúzsko-holandskej vojny
* Obliehanie Cambrai z roku 1815, počas Napoleonových sto dní

Kategória:Rozlišovacie stránky
__DISAMBIG__
Tlačenie (tvárnenie)

náhľad|Tlačenie tvaru
náhľad|Výtlačky - výrobky vyrobené tlačením
**Tlačenie** (iné názvy: **kovotlačenie**, **kovotlač**) je tvárnenie rotujúceho polotovaru do priestorovej uzatvorenej plochy . Patrí medzi technológie tvárnenia a rozdeľuje sa na ďalšie charakteristické operácie. Výsledný výrobok tlačenia - výtvarok sa nazýva *výtlačok*.

## Operácie tlačenia
Tlačenie sa podľa STN 22 6001 rozdeľuje na nasledovné operácie:
* *Tlačenie tvaru* je tlačenie rôzne profilovaného tvaru z pripraveného polotovaru. Nástroj pre túto operáciu sa nazýva *tlačidlo*.
* *Rotačné obrubovanie* je vystuženie okraja rotačného telesa. Nástroj pre túto operáciu sa nazýva *obrubovadlo*.
* *Rotačné lemovanie* je ohýbanie okraja rotačného telesa. Nástroj pre túto operáciu sa nazýva *lemovadlo*.
* *Rotačné rozširovanie* je zväčšovanie obvodu časti dutého rotačného výťažku pomocou pôsobenia sily nástrojom zvnútra. Nástroj pre túto operáciu sa nazýva *tlačidlo*.
* *Rotačné zužovanie* je zmenšovanie obvodu časti dutého rotačného výťažku pomocou pôsobenia sily nástrojom zvonka. Nástroj pre túto operáciu sa nazýva *tlačidlo*.
* *Rotačné žliabkovanie* je vytvorenie plytkého žliabku po obvode rotačného výťažku kvôli zvýšeniu jeho tuhosti. Nástroj pre túto operáciu sa nazýva *tlačidlo*.
* *Rotačné driapkovanie* je spájanie dvoch dutých plechových rotačných polotvarov tak, že sa tvarované okraje do seba vzájomne zachytia. Nástroj pre túto operáciu sa nazýva *driapkovadlo*.
* *Osadzovanie/presadzovanie* je zmenšovanie obvodu časti dutého rotačného výťažku pri jeho okraji, alebo vtlačenie jeho dna. Nástroj pre túto operáciu sa nazýva *osadzovadlo*.
* *Tlačenie so stenčením steny* je tvárnenie rotačnej dutej plochy s podstatným stenčením hrúbky steny. Nástroj pre túto operáciu sa nazýva *tlačidlo*.

## Referencie


Kategória:Tvárnenie
Blixa Bargeld

**Blixa Bargeld**, vlastným menom **Hans Christian Emmerich** (* 12. január, 1959, Západný Berlín, Západné Nemecko) je nemecký hudobník, textár, multiinštrumentalista a herec, ktorý sa preslávil ako frontman nemeckej industriálnej kapely Einstürzende Neubauten ("*Padajúce novostavby*") a ako zakladajúci člen rockovej kapely Nick Cave and the Bad Seeds, kde pôsobil ako gitarista. 

Bol priekopníkom industriálneho rocku a hlavným predstaviteľom západonemeckej hudobnej avantgardy. Jeho hlavnými hudobnými vzormi boli kapely Pink Floyd, Can, Kraftwerk a Neu!. 

Svoje umelecké meno vytvoril kombináciou názvu pera (Blixa) a podľa zakladajúceho člena hnutia dadaizmu - Johannesa Theodora Baargelda. 

## Diskografia

#### Sólová tvorba
* *Mimikry (2010)* - spolupráca s ANBB
* *Still Smiling* (2013) - spolupráca s Teho Teardo
* *Nerissimo (2016) -* spolupráca s Teho Teardo

#### Einstürzende Neubauten
* *Stahlmusik (1980)*
* *Kollaps (1981)*
* *Thirsty Animal (1982) -* spolupráca s Lydiou Lunch 
* *Zeichnungen des Patienten O. T.*  *(1983)*
* *Halber Mensch (1985)*
* *Fünf auf der nach oben offenen Richterskala (1987)*
* *Haus der Lüge* *(1989)*
* *Die Hamletmachine (1991) -* soundtrack k divadelnej inscenácii
* *Tabula Rasa (1993)*
* *Interim (1993)* 
* *Melediction (1993)*
* *Ende Neu (1996)*
* *Faustmusik* (1996) - soundtrack k divadelnej inscenácii
* *Total Eclipse of the Sun (1999)*
* *Silence is Sexy (2000)*
* *Berlin Babylon (2001)* - soundtrack k dokumentárnemu filmu
* *Perpetuum Mobile (2004)*
* Alles wieder offen (2007)
* *Lament (2014)*
* *ALLES IS ALLEM (2020)*
* *Rampen (apm: alien pop music) (2024)*

#### Nick Cave and the Bad Seeds
* *From Her to Eternity (1984)* 
* *The Firstborn is Dead (1985)*
* *Kicking against the Pricks (1986)*
* *Your Funeral...My Trial (1986)*
* *Tender Prey (1988)*
* *The Good Son (1990)*
* *Henry's Dream (1992)*
* *Let Love In (1994)*
* *Murder Ballads (1996)*
* *The Boatman's Call (1997)*
* *No More Shall We Part (2001)*
* *Nocturama (2003)*

## Referencie

## Iné projekty

Kategória:Nemeckí hudobníci
Kategória:Nemeckí hudobní skladatelia
Kategória:Nemeckí gitaristi
Kategória:Nemeckí speváci
Kategória:Rockoví hudobníci
Kategória:Osobnosti z Berlína